Publication: Magyar Közlöny
Issue: MK-2005-165 (Year: 2005, Number: 165)
Era: 2004-2010
Section: 2. számú melléklet a 60/2005. (XII. 21.) BM rendelethez
Paragraph Index: 521

2. számú melléklet 8. számú minta Kitöltési útmutató Bizonylat azonosítója: L2 Bizonylat neve: ORSZÁGOS LISTA ÁLLÍTÁSA – KÉPVISELÕJELÖLTEK ADATAI A kitöltés pontosságára fontos ügyelni, mert az itt megadott adatok végigkísérik a listát/jelöltet az egész választási folyamaton. Az adatok így kerülnek nyilvántartásba, ebben a formában jelennek meg minden választási iraton, szavazólapon, szavazatösszesítõ adatlapon, jegyzõkönyvön, a számítógépes választási rendszer képernyõin, számítógépes tablókon, választási kiadványokban és a nyilvánosság részére adott tájékoztatásban (Internet, televízió). A bizonylat kitöltésének általános szabályai: – a kitöltendõ rovatok többségébe a megjelölt adatokat kell beírni, míg van néhány olyan rovat, amelynél választani kell a lehetséges válaszok közül, a megfelelõ részhez tartozó négyzetbe írt ‘X’ megadásával, – a kitöltendõ rovatokat a magyar ábécé nagy- és kisbetûivel kell kitölteni, – csak olyan hosszúságú adat adható meg, ahány betûhely a bizonylaton rendelkezésre áll, – a listát állító jelölõ szervezet(ek) képviselõjének minden oldalt szignálnia kell. A bizonylat kitöltésének konkrét szabályai: – a név rovatnál 2 betûhely áll rendelkezésre a nevet megelõzõ doktori cím jelölésének (dr.) beírására, – a személyi azonosító megadása akkor is kötelezõ, ha egyéni jelöltként azt már megadta, – a jelöltet indító jelölõ szervezet rovatot csak közös lista állítása esetén kell kitölteni, – a jelölteket folyamatosan növekvõ sorszámmal kell ellátni, amely szerint a listára kerülnek, – a második oldalon az oldalszámot kézzel kell kitölteni, – 5-nél több jelölt esetén a 2. oldallal megegyezõ pótlapot kell kitölteni a szükséges számban, s azokat 3-tól folyamatosan növekvõ oldalszámmal kell ellátni. A bizonylathoz minden jelöltrõl mellékelni kell az SZ jelû nyomtatványt! 2005/165. szám

Source: https://magyarkozlony.hu/hivatalos-lapok/07ce045628dcb16488cc02d2e6bb546d3bb12e0b/dokumentumok/0ef1f2dfe821877107c2507e7eaec47ecd085396/letoltes